Saksikan Teaser Trailer Black Widow Dikala Rakyat Amerika Sedang Nyenyak Tidur
Marvel Studios membuat kejutan yang agak kelakar apabila melancarkan teaser trailer Black Widow dikala rakyat Amerika sedang nyenyak tidur. Tetapi bagi yang masih berjaga atau yang berada di kawasan seperti di Malaysia pastinya mereka berpeluang untuk menjadi yang terawal menyaksikan trailer yang paling dinantikan itu. Black Widow diarahkan oleh Cate Shortland manakala skrip ditulis oleh Jac Schaeffer dan Ned Benson. Filem terbaru Marvel ini dibintangi oleh Scarlett Johansson yang meneruskan wataknya sebagai Natasha Romanoff / Black Widow. Dia turut dibantu pelakon Florence Pugh sebagai Yelena Belova, David Harbour sebagai Alexei Shostakov serta Rachel Weisz. Plot filem buat masa ini masih lagi tidak diketahui, tetapi filem Black Widow akan ditetapkan selepas peristiwa filem Captain America: Civil War.  Black Widow bakal menemui penonton pada 1 Mei 2020.